ANDIJON VILOYaTINING XONOBOD ShAHRIDA “XONOBOD” SANATORIYSINI QURISh ChORA-TADBIRLARI TOʻGʻRISIDA
(resolution, 2017-07-28)

Fargʻona vodiysi aholisining faol xordiq chiqarishga boʻlgan ehtiyojlarini qondirish uchun qulay shart-sharoitlar yaratish, kasalliklarning oldini olish va sogʻlomlashtirish, shuningdek Andijon viloyatining Xonobod shahridagi qurilishi tugallanmagan obyektdan oqilona foydalanish maqsadida Vazirlar Mahkamasi qaror qiladi: 1. Andijon, Namangan va Fargʻona viloyatlari hokimliklari, Oʻzbekiston Kasaba uyushmalari Federatsiyasi Kengashi, Oʻzbekiston Respublikasi Sogʻliqni saqlash vazirligi, Davlat mulki qoʻmitasining Andijon viloyatining Xonobod shahridagi qurilishi tugallanmagan “Davolash-sogʻlomlashtirish kompleksi boʻlgan 200 oʻrinli dam olish uyi” obyekti bazasida “Xonobod” sanatoriysi qurish toʻgʻrisidagi taklifi qabul qilinsin. “Xonobod” sanatoriysi obyektlari qurilishida homiylar va respublika budjeti mablagʻlari hisobiga amalda 2166 mln soʻm, shu jumladan 2003-yilda 58 mln soʻm oʻzlashtirilganligi maʼlumot uchun qabul qilinsin. 2. Andijon viloyati hokimligi “Xonobod” sanatoriysi qurilishining buyurtmachisi etib belgilansin. Belgilab qoʻyilsinki, “Xonobod” sanatoriysi qurilishini tugallash ilovaga muvofiq mablagʻ bilan taʼminlash manbalari hisobiga, 2005-yilda foydalanishga topshirish muddati bilan bosqichma-bosqich amalga oshiriladi. 3. Oʻzbekiston Respublikasi Sogʻliqni saqlash vazirligining “Xonobod” sanatoriysining asosiy davolash ixtisosini kardiologiya, pulmonologiya, nyevrologiya va tayanch-harakatlanish apparati kasalliklarini davolashga ixtisoslashtirish toʻgʻrisidagi taklifiga rozilik berilsin. 4. “Xonobod” sanatoriysidan foydalanishni taʼminlash uchun Oʻzbekiston Respublikasi Davlat mulki qoʻmitasi, Andijon, Namangan va Fargʻona viloyatlari hokimliklari Oʻzbekiston Kasaba uyushmalari Federatsiyasi Kengashi bilan birgalikda belgilangan tartibda “Xonobod” sanatoriysi” ochiq aksiyadorlik jamiyatini tashkil etsinlar. “Xonobod” sanatoriysi” ochiq aksiyadorlik jamiyati muassislari qurilish tugallangandan keyin Oʻzbekiston Respublikasi Davlat mulki qoʻmitasi bilan birgalikda taʼsis majlisini oʻtkazsinlar, ustav jamgʻarmasi miqdorini va uning muassislar ulushlari boʻyicha taqsimlash tartibini belgilasinlar, jamiyat Ustavini tasdiqlasinlar, uni belgilangan tartibda roʻyxatdan oʻtkazsinlar. Koʻrsatib oʻtilgan obyekt qurilishi tugallangach Andijon viloyati hokimligi Oʻzbekiston Respublikasi Davlat mulki qoʻmitasi ishtirokida uni tashkil etilayotgan “Xonobod” sanatoriysi” ochiq aksiyadorlik jamiyati balansiga bersin. 5. Ilmiy-metodik va konsultatsiya ishlari masalalarini muvofiqlashtirish, shuningdek “Xonobod” sanatoriysi tomonidan aholiga koʻrsatiladigan tibbiy va sanatoriy-kurort yordami sifati uchun javobgarlik Oʻzbekiston Respublikasi Sogʻliqni saqlash vazirligi huzuridagi Tibbiy-sanitariya birlashmasining “Oʻzbekiston” kurort-sogʻlomlashtirish ochiq aksiyadorlik jamiyatiga yuklansin. Oʻzbekiston Respublikasi Davlat mulki qoʻmitasi “Xonobod” sanatoriysi” ochiq aksiyadorlik jamiyati aksiyalarining davlat paketini “Oʻzbekiston” kurort-sogʻlomlashtirish ochiq aksiyadorlik jamiyatiga ishonchli boshqaruvga bersin. 6. Andijon viloyati hokimligi: Sogʻliqni saqlash vazirligi, “Oʻzbekiston” kurort-sogʻlomlashtirish ochiq aksiyadorlik jamiyati va Oʻzbekiston Kasaba uyushmalari Federatsiyasi Kengashi bilan birgalikda bir oy muddatda zarur tibbiy asbob-anjomlarni aniqlasin va dam olish uyini zamonaviy talablarni hisobga olgan holda sanatoriy etib qayta ixtisoslashtirishning texnik-iqtisodiy hisoblarini ishlab chiqish yuzasidan topshiriq tayyorlasin; Oʻzbekiston Respublikasi Davlat arxitektura va qurilish qoʻmitasi bilan birgalikda joriy yil oxirigacha, loyihani ishlab chiquvchini tanlov asosida tanlagan holda, texnik-iqtisodiy hisoblarni, loyiha hujjatlarini ishlab chiqishni va belgilangan tartibda tasdiqlashni taʼminlasin; tanlov savdolari natijalariga koʻra bosh pudratchi qurilish tashkilotini belgilasin; bosh pudratchi bilan birgalikda ishchi hujjatlarini ishlab chiqish, qurilish-montaj va maxsus ishlarning ayrim turlarini bajarish uchun subpudratchi tashkilotlarni, asbob-uskunalar, qurilish materiallari, konstruksiyalar va buyumlarni yetkazib beruvchilarni tanlab olish boʻyicha tanlov savdolarining sifatli oʻtkazilishini taʼminlasin. 7. Oʻzbekiston Respublikasi Iqtisodiyot vazirligi, Moliya vazirligi, Andijon viloyati hokimligi “Xonobod” sanatoriysi” obyekti qurilishini Oʻzbekiston Respublikasining 2004-2005-yillardagi investitsiya dasturiga kiritishni nazarda tutsin. 8. Oʻzbekiston Respublikasi Vazirlar Mahkamasining 1998-yil 12-maydagi F-209-son farmoyishi oʻz kuchini yoʻqotgan deb hisoblansin. 9. Mazkur qarorning bajarilishini nazorat qilish Oʻzbekiston Respublikasi Bosh vazirning birinchi oʻrinbosari K.N. Toʻlaganov va Andijon viloyati hokimi Q.Gʻ. Obidov zimmasiga yuklansin. Mablagʻ bilan taʼminlash manbalari ‎‏‎ Jami ‎‏‎ shu jumladan: I bosqich (amalda oʻzlashtirilgan) ‎ II bosqich (2004-yil)‎ III bosqich (2005-yil) ‎ Umumiy smeta qiymati ‎ 8866‎ 2166*‎ 3655,3‎ 3044,7‎ Davlat budjeti mablagʻlari ‎ 2200‎ 900‎ 800‎ 500‎ Andijon viloyati hokimligi ‎ 3666‎ 1266‎ 1355,3‎ 1044,7‎ Namangan viloyati hokimligi‎ 500‎ ‎ 250‎ 250‎ Fargʻona viloyati hokimligi‎ 500‎ ‎ 250‎ 250‎ Oʻzbekiston Respublikasi Kasaba uyushmalari Federatsiyasi Kengashi ‎ 2000‎ ‎ 1000‎ 1000‎ (mln soʻm – shartnomaviy narxlarda)‎